અમદાવાદઃ કથિત રૂપે પીધેલી હાલતમાં વરરરાજાએ પોતાના લગ્નના દિવસે જ હોબાળો મચાવ્યો હતો. દુલ્હને ફોટા લેવા દેવાની ના પાડતાં ગુસ્સે ભરાયેલા વરરાજાએ તેણીના સંબંધીઓ પર હુમલો કર્યો હતો. ઘટનાને પગલે દુલ્હને પોલીસને ફોન કરતાં આરોપીની ધરપકડ કરી લેવામા આવી છે. શુક્રવારે રાત્રે આ ઘટના અમરાઇવાડીમાં આવેલા કુશાભાઉ ઠાકરે હોલમાં બની હતી. બીકોમ ત્રીજા વર્ષમાં અભ્યાસ કરતી દુલ્હન નિલમ ચૌહાણે પોતાની એફઆઇઆરમાં નોંધાવ્યું છે કે 11મેના રોજ તેમના લગ્ન હતાં.